Italia ka disa prej ligjeve më të ashpra të imigracionit në kontinent
Ky vend është destinacion për emigrantët nga Afrika ose Lindja e Mesme që shpresojnë të hyjnë në Evropë
Festival i verës në Firence është një traditë që vazhdon prej shekujsh.Por përtej asaj që duket në sipërfaqe, në qytet po ndodhin mjaft ndryshime. Në mesin e mijëra turistëve, është e lehtë të dallosh të huajt më të varfër të qytetit, imigrantët nga Afrika, Evropa Lindore dhe Azia që kanë ardhur këtu për një jetë më të mirë. Por ligjet e imigracionit në Itali, më të ashprat në Evropë, po e bëjnë jetën e vështirë për ata që janë më pak mirëpritur. Shumë prej tyre mblidhen çdo ditë në këtë kuzhinë supe të organziuar nga shoqata bamirëse katolike Caritas. Jashtë kuzhinës, ne folëm me një djalë të quajtur Marko, i cili erdhi këtu nga Rumania. Ligjet e miratuara vitin e kaluar parashikojnë që imigrantët e paligjshëm të dënohen me deri 14 mijë dollarë gjobë dhe të burgosen deri në 6 muaj. Ata që u ofrojnë strehim mund të burgosen deri në 3 vjet. Edhe Vatikani i ka kritikuar këto masa. Meskita Matias erdhi këtu nga Angola 10 vjet më parë. Qyteti i Firences dallohet nga kupolat e kishave që paraqesin kulturën e kohës së rilindjes italiane. Popullata e këtushme myslimane po bën fushatë për ndërtimin e një xhamie në të njëjtin stil me artitekturën klasike të qytetit. Megjithë mbështetjen e disa grupeve katolike, propozimi është ndeshur me kundërshtime të ashpra, sidomos prej partisë së djathtë Liga Veriore. Përfaqësuesit e saj thonë se projekti është “forcë destabilizuese”. Partia Liga Veriore tani ka pushtet të konsiderueshëm në koalicionin qeverisës të zotit Berluskoni. Kryetari rajonal i partisë është Antonio Gambeta Viana. Në kuzhinën e supës pritet që salla të mbushet me imigrantë për drekë. Drejtori i shoqatës bamirëse, Alesandro Martini, thotë se Italia nuk duhet të përballet me këtë problem e vetme. Një politikë e përbashkët e imigracionit nuk është arritur akoma. Qeveritë evropiane pajtohen se çështja e imigracionit duhet të zgjidhet, por duket se pak prej tyre janë gati të kujdesen për imigrantët që tashmë kanë arritur.